cyanic-selkie/wikianc huggingface dataset:
Tanglu
Tanglu er en Linux-distribusjon som er basert på Debian. Dens formål er å sørge for et godt skrivebordsmiljø for regulære brukere og entusiaster. Sammenlignet med Debian, har Tanglu som plan å tilby en rekke brukervennlige, skrivebordsorienterte egenskaper slik som tilgjengeligheten av ny programvare, støtte for ekstra firmware som standard, og en regulær, tidsbasert lanserings-syklus.
Første versjon ble lansert 22. februar 2014. Siste versjon er 3.0 «chromodoris», som ble lansert 5. august 2015.
Utbetaling
Utbetaling er kontantstrøm, f.eks. i norske kroner, som går ut av kasse eller bankkonto, ofte til leverandør av varer eller tjenester eller det kan være utbetaling av lønn, pensjon eller utbytte.
Innen forsikring foretar forsikringsselskapet utbetaling av erstatning til forsikringstaker etter at det har skjedd et tap eller en skade som det har vært forsikret mot.
Scatec
Scatec ASA (ose: SSO) er et norsk selskap som utvikler, bygger, eier og opererer solenergianlegg i lavkostland. De overtok også vannkraftverk etter et oppkjøp av SN Power i 2020 og endret samtidig sitt navn fra Scatec Solar til kun Scatec.
Produksjon av elektrisk energi per år i selskapets anlegg:
I 2015 hadde selskapet anlegg i Tsjekkia, Sør-Afrika, Rwanda, Honduras og USA. I 2016 konstrueres et nytt anlegg i Jordan.
Selskapet har tidligere hatt anlegg i Italia og Frankrike.
Et av flere datterselskap av Scatec Innovation. I 2022 overtok Terje Pilskog ledelsen etter Raymond Carlsen.
Zestusa
Zestusa er en slekt av sommerfugler som hører til familien smygere (Hesperiidae).
Utseende
Middelsstore, brune smygere. Bakvingen er trukket ut til en kort stjert, vingene er forholdsvis lange og smale. Oversiden er brun med små, hvite flekker i vingenes ytre del. Undersiden er mer spraglete, gråaktig på bakvingen og gulaktig på forvingen. Larven er kort og trinn, naken, pølseaktig, grønnlig med brun hodekapsel.
Levevis
Artene lever i skog. I alle fall den nordlige Zestusa dorus har larver som lever på eikeslekten (Quercus).
Oslo bystyre 2019–2023
Oslo bystyre 2019–2023 består av 59 valgte medlemmer under Kommunestyre- og fylkestingsvalget 2019 som ble avholdt søndag 9. september.
Representanter 2019–2023
Kilde: Oslo.kommune.no
Noter
<references group='lower-alpha'/>
Björn Söder
Björn Olof Söder (født 3. januar 1976 i Väsby i Skåne län) er en svensk politiker (SD). Han har vært medlem av Riksdagen siden 2010 og 2. viseordfører i Riksdagen siden 2014.
Bakgrunn
Björn Söder vokste opp i Väsby i Höganäs kommune. Etter gymnaset i Helsingborg i 1995 begynte han ingeniørstudier, men hadde permisjon for å utføre førstegangstjeneste ved regimentet i Karlsborg 1997–1998 og arbeide som IT-konsulent 2000–2002. Han ble uteksaminert som sivilingeniør i kjemiteknikk fra Lunds tekniska högskola i 2004.
Politisk engasjement
Söder meldte seg inn i Framstegspartiet i 1991, men forlot partiet til fordel for Sverigedemokraterna etter intern strid i 1994. I studietiden i Lund kom han i kontakt med den senere partilederen Jimmie Åkesson.
Söder var medlem av Helsingborg kommunestyre og Skåne läns landsting 2006–2010.
I Riksdagen for Sverigedemokraterna
I 2010 ble Sverigedemokraterna for første gang representert i Riksdagen, der Söder ble innvalgt fra Stockholms län og valgt til gruppeleder for partiet. Han har vært medlem av Riksdagens krigsdelegasjon siden 2010, utdannelsesutvalget 2012–2013 og utenriksutvalget siden 2014. Söder er valgt til Riksdagens 2. viseordfører for perioden 2014–2018.
Söder har vært valgt til Svenska kyrkans kirkemøte og Lund bispedømmeråd.
Slobodan Praljak
Slobodan Praljak (født 2. januar 1945 i Čapljina, Hercegovina-Neretva kanton, i Bosnia og Hercegovina, død 29. november 2017 i Haag i Nederland) var en bosniakroatisk offiser, politiker, forfatter og filmregissør. Han var general i den kroatiske armeen og hadde blant annet kommandoen over styrkene som under den kroatisk-bosniske krig, beleiret det østlige Mostar med hovedsakelig muslimske innbyggere.
Praljak begikk selvmord ved å drikke gift fra en liten beholder, mens han var i retten tiltalt for krigsforbrytelser.
Bakgrunn
Praljak gikk på gymnas i Široki Brijeg og tok eksamener i elektroteknikk, filosofi og samfunnsvitenskap ved Universitetet i Zagreb, foruten en eksamen fra Universitetet i Zagrebs dramatiske kunstakademi. Han arbeidet blant annet på et laboratorium på en yrkesskole i Zagreb og regisserte senere teateroppsetninger og fjernsynsserier. Gojko Susak, senere forsvarsminister i Kroatia, var klassekamerat i seks år. Han arbeidet også som frilans teaterleder og regissør innen de jugoslaviske oppløsningskriger.
Herceg-Bosna
Etniske kroater i Bosnia forsøkte å etablere sin egen stat, «Herceg-Bosnia», fra 1991, og i interneringsleirene der ble fangene mishandlet og holdt uten tilgang til nok mat og vann. Praljak var først offiser i Kroatias hær og assistent for forsvarsministeren, før han i 1993 reiste som frivillig til Herceg-Bosnia, og returnerte sent i 1993 til Kroatia. Han beskrives som den sentrale personen i forbindelsen mellom Kroatias politiske ledelse og Bosnia-kroatenes kortvarige stat Herceg-Bosnia.
Rettssak
I Det internasjonale krigsforbrytertribunalet for det tidligere Jugoslavia var han anklaget for krigsforbrytelser i Bosnia-krigen. Praljak overga seg til tribunalet i 2004. I 2013 ble han dømt til 20 års fengsel for krigsforbrytelser. Denne dommen ble anket, og i 2017 skulle resultatet av ankegangen bekjentgjøres.
Austevollbadet
Austevollbadet er en svømmehall i Austevoll. Anlegget ligger på Storebø og stod ferdig på sensommeren i 2018. Austevollbadet ligger like ved Austevoll laksepakkeri, som leverer fjernvarme til badet. Restvarme gjør at laksepakkeriet kan levere vann som holder 60 grader til anlegget.
Slobodan Praljak
Rettssak
Den 29. november 2017 skulle hans dom i ankesaken falle. Mens kjennelsen ble lest opp drakk han en flaske med kaliumcyanid og døde senere på sykehus. Dette skjedde på det som skulle være domstolens siste møte der seks ankesaker var oppe. Det er uklart hvordan Praljak klarte å få med seg giften inn i rettslokalet, trolig var flasken så liten at den ikke ble oppdaget ved vanlig kroppsvisitasjon. Praljak hadde allerede tilbragt 13 år i fengsel og ville trolig blitt løslatt snart etter å ha sonet to tredjedeler av straffen.
Austevollbadet
Anlegget har et svømmebasseng på 25 meter og et terapibasseng.
Slobodan Praljak
Rettssak
Han ble dømt blant annet for massakren i landsbyen Stupni Dol i oktober 1993. Han ble også dømt for ødeleggelsen av Stari Most, den gamle broen over elven Neretva i Mostar. Rettsmøtet fortsatte i en annen sal etter at Praljak var fraktet bort og politiet undersøkte lokalet. Senere viste obduksjon at giften besto av kaliumcyanid som forårsaket hjertesvikt og død.
I hjembyen Čapljina ved elven Neretva sør i Bosnia-Hercegovina regnes han av mange som en helt og dommen i Haag blir oppfattet som et justismord. Den kroatiske nasjonalismen står sterkt i denne delen av Bosnia-Hercegovina. Čapljina ligger litt sør for Mostar. Kroatias parlament holdt 1 minutts stillhet for Praljak 30. november der opposisjonspolitikere ikke var til stede. Kolinda Grabar-Kitarovic, president i Kroatia, uttalte etter Praljaks død at kroater må erkjenne at forbrytelser ble begått i Bosnia og at vedkommende må stå til ansvar. Presidenten uttalte også at Kroatia ikke var en aggressor i krigen og at dommen i Haag ikke var en dom over Kroatia eller kroater i Bosnia.
Lettsindige Rosemarie
Lettsindige Rosemarie, (originaltittel: Das Mädchen Rosemarie) er en tysk musikal fra 1958 regissert av Rolf Thiele.
Handling
Hartog gir Rosemarie en kontant betaling, som hun straks bruker på en cabriolet. Friberts plan er å bruke Rosemary til industriell spionasje. Fribert kamer-overvåker leiligheten hennes, og hun får i oppgave å møte forretningsmagnater i sengen hennes, og få dem til å snakke. Planen fungerer greit, bortsett fra at Fribert er treig med å samle inn båndene. Rosemarie innser at hun kan bruke båndene selv. Rosemary forårsaker en skandale ved å møte ubudne til en fest som de fleste av hennes klienter og deres koner deltok ved. Fribert innser at hun har blitt et problem, det samme gjør flere av klientene hennes. En kveld kommer hun hjem til leiligheten hennes, hvor en leiemorder venter på henne.
Aegus (s.str.) nishikawai
Aegus (s.str.) nishikawai er bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor ( millimeter), avlang, noe flat, svart hjortebille. Hannen har stort, bredt hode og store, sigdformede kjever som har en svært bred, firkantet tann ved roetn og en ganske liten tann i den ytre delen. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvmatt, spredt og fint punktert, grovere på sidene. Pannen er bredt og grunt, U-formet innbuktet foran, med et kort, butt framspring midt i innbuktningen. Hodet er tydelig utvidet bak fasettøynene. Pronotum er avrundet rektangulært, bredere enn langt, nokså tett og grovt punktert. Dekkvingene er jevnbrede med fine, skarpe punktstriper, blanke, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.
Levevis
Som de fleste andre hjortebiller lever larvene i morken, død ved.
Utbredelse
Arten er utbredt på De små Sundaøyene.
Giovanni Belzoni
Giovanni Battista Belzoni (født 15. november 1778 i Padova, død 3. desember 1823 i Gwato (i dagens Nigeria)) var en italiensk oppdagelsesreisende som er mest kjent for å ha oppdaget egyptiske oldtidsbyggverk og gjenstander.
Bakgrunn
Belzoni vokste opp i Roma. Han hadde planlagt å bli munk, men i 1798 okkuperte franske tropper Roma, noe som drev ham fra byen og til å endre karriereplaner. Han flyttet til fødebyen Padova, derfra til Nederland og siden til Storbritannia, der han traff sin blivende kone. De var begge lange, han var over to meter, og de opptrådte på markeder.
Utforskninger i Egypt
Belzoni reiste fra Storbritannia til Spania og Portugal og videre til Egypt i 1815 Der sendte hans venn, generalkonsul Johann Ludwig Burckhardt, ham til Teben, der han fjernet en gigantisk byste av Ramses II, vanligvis kalt Young Memnon, og sendte den til London. Den oppbevares nå i British Museum i London. Han fikk også fjernet sand fra tempelet i Abu Simbel, gjorde utgravninger i Karnak og åpnet i Kongenes dal Seti Is grav i 1817 - dette er den lengste og dypeste i Kongenes dal. Belzoni var den første til å ta seg inn i den andre pyramiden i Giza og den første europeeren i moderne tid som besøkte Bahariaoasen.
Vest-Afrika
Belzoni vendte tilbake til Storbritannia i 1819. I 1823 begav han seg til Vest-Afrika i den hensikt å reise til Timbuktu. Men han ble nektet til å reise gjennom Marokko, og valgte i stedet å reise langs Guineakysten. Han nådde Benin, men ble rammet av dysenteri og døde.
Blant hans skrifter kan nevnes Narrative of the operations and recent discoveries in Egypt and Nubia (1821).
Normalår som begynner på søndag
Et normalår som begynner på søndag er alle år som ikke er skuddår (dvs. et år med 365 dager) som begynner søndag 1. januar og avsluttes søndag 31. desember. Søndagsbokstaven dets er dermed A. Det siste året av en slik type var 2017, og det neste vil være 2023 i den gregorianske kalenderen eller på samme måte 2007, 2018 og 2029 i den gamle julianske kalenderen. Alle normalår som begynner på søndag, mandag eller tirsdag har to fredager den 13. Dette normalåret har fredag den 13. i januar og oktober.
Il matrimonio segreto
Il matrimonio segreto («Det hemmelige ekteskap») er en komisk opera med musikk av Domenico Cimarosa (1749–1801) og libretto av Giovanni Bertati.
Historikk
Til grunn for librettoen ligger lystspillet The Clandestine Marriage av skuespilleren David Garrick og dramatikeren, som med stor suksess ble uroppført ved Royal Theatre Drury Lane i 1766. Inspirasjonskilde for komedien var et kopperstikk av den engelske maleren William Hogarth.
Cimarosas opera ble oppført første gang 7. februar 1792 Wiens Burgtheater. Keiser Leopold II av Det tysk-romerske rike, som hadde bestilt operaen, var til stede under uroppføringen. Keiseren ble så begeistret etter første framføring at han serverte ensemblet middag og fikk hele operaen spilt om igjen samme kveld.
Il matrimonio segreto er Cimarosas 54. opera og den mest kjente av de over 70 han skrev. Den ble populær over hele Europa og er den eneste av Cimarosas operaer som fremdeles oppføres regelmessig. Selv om den ikke kan sammenlignes med Mozarts Così fan tutte har den likevel en lett sjarme som gjør at den
Handling
Handlingen utspiller seg i 1700-tallets Bologna.
Paolino og Geronimos datter Carolina har giftet seg i all hemmelighet. Situasjonen kompliseres av at Carolinas tante Fidalma elsker Paolino og at engelskmannen grev Robinson forelsker seg i Carolina selv om han er forlovet med Geronimos andre datter, Elisetta. Etter mye forviklinger og amorøse intriger, bilr sannheten om ekteskapet avslørt og alt ender lykkelig.
Lee Ju-yeol
Lee Ju-yeol (koreansk: 이주열, født 24. juli 1952 ) er en sørkoreansk økonom, som siden 1. april 2014 har vært sentralbanksjef i Sør-Koreas sentralbank.
Utdanning og yrkeserfaring
Lee har en BA-grad i ledelse (business management) fra Yonsei-universitetet fra 1977, og en mastergrad i samfunnsøkonomi fra Pennsylvania State University fra 1988.
Han begynte å jobbe i sentralbanken i 1977, og fra 1990 til 1995 var han teamleder for ulike avdelinger i banken. I september 1995 ble han visegeneraldirektør i forskningsavdelingen, før han i 1998 ble direktør for avdelingen for internasjonal økonomi. Fra 1999 til 2002 var han seniorøkonom i sentralbankens avdeling i New York, før han i perioden 2002 til 2007 var direktør for flere ulike avdelinger. I mai 2007 ble han utnevnt til visesentralbanksjef, og i april 2009 senior visesentralbanksjef.
Nordic Political Science Assosiation
Nordic Political Science Association (forkortet NOPSA) er en statsvitenskapelig forening etablert i 1975.
Lee Ju-yeol
Utdanning og yrkeserfaring
Den 1. april overtok han som sentralbanksjef, etter at Kim Choong-soos fireårsperiode utløp. Lee er utnevnt for perioden 1. april 2014 til 31. mars 2018.
Oileides
Oileides er en slekt av sommerfugler som hører til familien smygere (Hesperiidae).
Utseende
Middelsstore (vingespenn ca. 35 millimeter), kraftige, brune smygere med gjennomsiktige "vinduer" i forvingenes ytre del.
Utbredelse
Artene er utbredt i den nordlige (tropiske) delen av Sør-Amerika.
Sysselmannsgården
Sysselmannsgården er en bygning i området Skjæringa i Longyearbyen på Spitsbergen, som ligger på fjellsiden over Sjøområdet ved Adventfjorden.
Den første Sysselmannsgården ble bygget i 1934 av den overvintrende sysselmannsfullmektigen Helge Ingstad. Den var en enetasjersbygning med to små uthus og en hundegård. Av uthusene står ett igjen etter at Tyskland brente ned Sysselmannsgården i 1943. Den nåværende Sysselmannsgården ble tegnet av Eindride Slaatto som residens og kontor for Sysselmannen på Svalbard. Den ligger på fjellsiden omkring 500 meter over havet. Den ligger nært den senere oppførte Administrasjonsbygget for Sysselmesteren på Svalbard.
Frankrike under Kortbane-EM i svømming 2015
Frankrike deltok under Kortbane-EM i svømming 2015 i Netanya i Israel fra 2. til 6. desember 2015 med 13 deltakere.
Microdinodes
Microdinodes er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.
Utseende
Små (ca. 4 mm), avlange biller. Artene i underfamilien Elminae er glatte og blanke, med litt metallisk glans. Hos denne slekten har dekkvingene gjerne lysbrune bånd ved roten og spissen. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 11-leddete, trådformede. Dekkvingene er avlange med punktrekker. Larvene er sylindriske og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.
Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann. Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.
Døla kraftverk
Døla kraftverk er et vannkraftverk i Steinkjer kommune i Trøndelag.
Det er et elvekraftverk som utnytter et fall på 169 meter i Døla.
Installert effekt er 2,1 MW. Årsproduksjon er 5,1 GWh.
I 2016 ble kraftverket solgt fra NTE til Chr Salvesen & Chr Thams Communications Aktieselskap(CSCTCA). CSCTCA ble kjøpt av Småkraft AS i 2022.
Pseudocrangonyctidae
Pseudocrangonyctidae er en av de 4 familiene i overfamilien Crangonyctoidea som inngår i infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Denne gruppens arter lever alle i ferskvann i landene Japan, Mandsjuria (Kina), Sibir, og muligens på Koreahalvøya. Gruppen har 2 slekter og 23 arter.
Gruppens taksonomi
En moderne oppdatering av systematikken gis nedenfor i lys av 2013-revisjonen av storkrepsenes taksonomi, med basis i WoRMS-databasen.
Carl Esmond
Carl Esmond, født Karl Simon 14. juni 1902 i Wien, Østerrike-Ungarn, død 4. desember 2004 i Brentwood (Los Angeles), California, var en østerriksk skuespiller, som fra slutten av 1930-talet hadde sitt virke i USA. Han var utdannet ved Universität für Musik und darstellende Kunst Wien. Under sin tidlige karriere i Østerrike benyttet han navnet Willy Eichberger.
Supercraft
Supercraft er et norsk synthband fra Halden/Sarpsborg, opprettet i 2007 av Geir Johansen og Egil Thomas Hansen.
Bandet spiller i hovedsak innen sjangerne synthpop og futurepop, og er sterkt influert av band som Depeche Mode, Apoptygma Berzerk, VNV Nation og And One. Første platekontrakt kom i 2008 hos det tyske selskapet Codeline Records. Høsten 2010 signerte bandet på det norske WTL Records. Supercraft har siden 2013 vært signert på det russiske plateselskapet Scentair Records.
2007
I Februar dette året så bandet dagens lys. Thomas Hansen hadde en i en periode investert i et hjemmestudio, og det var nettopp her at ideen om et band ble unnfanget. Barndomsvennene Geir og Thomas hadde spilt sammen tidligere - i progrock-bandet Suspicious Minds - og ønsket å fortsette å lage musikk sammen. Valget falt på synth-musikk, siden dette lå hjertene nærmest. Mesteparten av 2007 gikk med til å produsere de første låtene.
2008
Allerede innen det var gått 1 år, ble første konsert avholdt. Mye takket være en lokal ung jente som er stor tilhenger av slik musikk og som ønsket å lage en event på et lokalt utested. Supercraft stilte villig opp, og fikk etterpå tilbakemelding om publikumsrekord av stedets eier. Det ble fler konserter, både på klubber og festivaler rundt om i Norge. Det tyske bandet Channel-East tok kontakt på sommeren, og spurte om det var mulig å lage til noe arrangement sammen. Dette resulterte i at gutta i Supercraft startet opp det som senere ble kjent som ELECTROCK Festivalen. Og en del av avtalen var at gutta i det tyske bandet skulle organisere et arrangement for Geir og Thomas i Tyskland. Og første tyske konsert fant sted på klubben K17 i Berlin i januar 2009.
2009
Konserten på K17 i januar resulterte i en henvendelse fra det tyske plateselskapet Codeline Records. Og før konsertkvelden var omme, var platekontrakten i boks. Tilbakemeldingene fra publikum gav Supercraft et skikkelig løft, og etter hjemkomsten var det fullt fokus på første plate. Første albumet fikk tittelen «Things we do» og ble sluppet på Codeline Records 4. desember 2009. Albumet ble også sendt til distributøren «A Different Drum» i USA, havnet på salgstoppen etter bare 1 uke og ble raskt utsolgt.
Dette året inneholdt også flere spillejobber rundt om, og det ble sakte med sikkert bygget en liten tilhengerskare.
2010
På nyåret ble det enda en tur til Tyskland for å spille og promotere albumet. Og til gutta's store glede, så møtte det opp folk som hadde vært på konserten året før. Arbeide med nytt materiale fikk stort fokus dette året også, i tillegg til å arrangere festivalen. Denne gangen var det dobbelt så mange band på festivalen, 6 stk totalt. Gutta i Supercraft hadde det travelt, men rakk å slippe en singel helt på tampen av sommeren. «Shiver & Burn» ble også sluppet på Codeline Records, og kom ut både digitalt og på CD 14. august.
2011
Atter en tur til Tyskland sparket i gang dette året. Både Geir og Thomas hadde nå innsett at det å drive alt det administrative rundt Supercraft tok både tid og energi. Det ble derfor startet søk etter et selskap som hjelpe med disse tingene. Og napp ble det. Det tyske/engelske selskapet Inside the Light kom med et tilbud om en 360 deal. Etter en god periode med vurderinger og forhandlinger valgte Supercraft å takke nei til denne kontrakten. 2011 var også et år med mange endringer. Planlegging av festivalen uteble grunnet mye fokus på å lage et nytt album, Supercraft tok om bord en livemusiker - Kim Lunner - som i utgangspunktet skulle spille trommer, men som fungerer som synthspiller og ny produsent er hyret inn til det nye albumet. Valget falt på Richard Bjørklund fra bandet Spektralized.
I tillegg var også 2011 et år hvor Supercraft hadde en scene-konsept som ved et par tilfeller inneholdt dansende modeller.
2012
Det åpnet seg mulighet til å reise til Tyskland igjen i starten på året, og enda en vellykket turne ble unnagjort. Vel hjemme igjen fortsatte arbeidet med det nye albumet i tillegg til også planlegging av ny festival. En singel - «Humans after all» - ble sluppet i april måned.
Navnet på det nye albumet vil være «Nation 47».
Lyd
En liten smaksprøve på kommende singel «Faded»
Norsk forening for medisinsk biokjemi
Norsk forening for medisinsk biokjemi er en fagmedisinsk forening underordnet Den norske legeforening.
Medisinsk biokjemi
Medisinsk biokjemi er en medisinsk spesialitetet. Spesialiteten het tidligere klinisk kjemi.
Offentlig aktivitet
En egen redaksjon har ansvar for Nasjonal brukerhåndbok i Medisinsk Biokjemi.
Ben Whiteman
Bernard «Ben» Denzil Whiteman (født 20. august 1954) er en curaçaosk politiker, som var statsminister på Curaçao fra september 2015 til desember 2016. Han overtok etter Ivar Asjes, som trakk seg etter at han mistet tilliten i sitt eget parti. Whiteman ble tatt i ed som statsminister 1. september 2015. Han var tidligere helse- og miljøvernminister fra 31. desember 2012 i Asjes' regjering og Hodges regjering og beholdt denne ministerposten mens han var statsminister.
Direktionsbezirk
Direktionsbezirk, også kjent under navnet Landesdirektion, var fra 1. januar 1991 til 2012 navnet på det tredje forvaltningsnivået over kommunene (første nivå) og fylkes-kretsene (andre nivå), i delstaten Sachsen i det østlige Tyskland. De tre forvaltningsorganene ble i 2012 slått sammen til Landesdirektion Sachsen.
Siden Sachsens forvaltningsreform av 28. januar 2008 brukes også navnet Landesdirektion. Tilsvarende forvaltningsnivåer i andre tyske delstater er Bezirk i delstaten Bayern og Regierungsbezirk i Niedersachvsen, Nordrhein-Westfalen og Hessen. Tidligere har man også hatt regionsnivåer i Sachsen-Anhalt (1990–2004) og Rheinland-Pfalz.
Sachsens regioner eller Direktionsbezirke var tre autonome forvaltningsorganer, med sin egen forvaltning (Bezirksverwaltungen). De ble ledet av en Landesdirektion, tidligere kalt Regierungspräsidium. Hver Bezirk var inndelt i 2-4 Landkreise, som utgjorde de mellomliggende administrative enheter på fylkesnivå. De tre største byene i Sachsen var ikke med i noen Landkreis (fylke) men var såkalte kretsfrie byer i hvert sitt Direktionsbezirk. Dette var Chemnitz, Dresden og Leipzig, som også er hovedsteder i de tre regionene.
Chittagong internasjonale lufthavn
Flyplassen betjener årlig 1,5 million passasjerer og 6 000 tonn gods. Flyplassen traffikeres av ni flyselskaper som forbinder plassen med byer i Midtøsten;Bangkok, Kolkata og Kuala Lumpur sammen med innenandsruter til Dhaka. Flyfrakt utføres av Emirates SkyCargo og Etihad Cargo som tilbyr flyfrakt til Dubai, Abu Dhabi, Hongkong og Guangzhou.
Beliggenet
Flyplassen ligger i Patenga-området, 20 km. vest for byens forretningstrøk, "GEC Circle" og 18,5 km. syd for jernbanestasjonen på nordsiden Karnaphuli-elven. Det er ingen hoteller eller restauranter nær flyplassen, men godt tilbud av slike inne i Chittagong.
Snysk
Snysk (på tysk også Schnüüsch) er en typisk sønderjysk sommerrett som lages på friske grønnsaker fra haven.
Gryteretten stammer fra Als, Sundeved og Angel, alle landskap omkring Flensborg Fjord. Snysken varierer litt fra øst til vest, og alene på Als finnes adskillige varianter. Det finnes både en sønderjysk utgave, tykk snysk, og en alsisk utgave, tynn snysk. I det øvrige land kalles retten ruskomsnusk eller rusknismusk.
Den består blant annet av grønne og tykke bønner, erter, gulerøtter, kålrabi, poteter og melk. Grønnsakene kokes sammen i vann i ca. 10 minutter, hvoretter ertene tilsettes. Til slutt tilsettes en stuing av melk, grønnsakssuppe, smør og hvetemel. Retten blir krydret med persille rett før serveringen, undertiden også med sar (fra planten satureja). Snysk serveres sammen med panert flesk, røkt skinke, marinert sild eller stekt ål.
Bernard Pyne Grenfell
Bakgrunn
Bernard Pyne Grenfell var sønn av John Granville Grenfell og hans hustru Alice som var en velstående familie i Birmingham. Som ung var Grenfell litt sykelig og trengte spesielt tilsyn under sine første studier ved Clifton College. Med årene ble hans helse sterkere og var stort sett helt frisk da han i 1888 skrev seg inn ved Queen's College ved University of Oxford.
Arkeologi
Ved Oxford fikk han interesse for greske papyrusmanuskript og i 1893 fulgte han med arkeologen William Flinders Petrie på en utgravning i Qift nær Luxor for å lære seg praktisk arkeologi.
I 1894 reiste Grenfell igjen til Egypt for å delta i utgravninger. Høsten 1895 reiste han på ytterligere en reise, denne gangen regi av Egypt Exploration Society, målet var Faijum, den historiske byen Oxyrhynchus (nåtidens Al Bahnasa), i midtre delen av Egypt. I løpet av våren 1896 kom også vennen Hunt. Kort tid deretter gjorde de begge de første funnene av Oxyrhynchus papyri-samlingen. Her viste det seg å være noen av de aller eldste avskrifter av Det nye testamente, Septuaginta og av apokryfe skrifter. Det var også rikholdige funn av utenombibelske kategorier, blant annet til den tid ukjente verker av kjente klassiske forfattere. Mesteparten av funnene var av dokumenterende tekster som regninger, lister, kjøpsoppdrag og så videre.
I 1905 ble Grenfell innvalgt som medlem av British Academy og i 1908 utnevnt til professor i Papyrologi ved Oxford.
Etter hvert tiltok Grenfells sykelighet med flere anfall og ikke før i 1913 klarte han hentet seg igjen og han giftet seg aldri.
Sammen med Hunt ga han 1914 ut boken "The Oxyrhynchus papyri / edited with translations and notes by Bernard P. Grenfell and Arthur S. Hunt".
I 1926 døde Grenfell bare 56 år gammel og han ble begravd på Holywell cemetery i Oxford.
Ingvild Sørensen
Ingvild Sørensen (født 21. september 1952) er en norsk forfatter, bosatt i Levanger.
Korsou di Nos Tur
Kòrsou di Nos Tur (løst oversatt «Curaçao for oss alle») er et politisk parti på Curaçao. Partiet ble stiftet 28. februar 2016 av forretningsmannen Miro Amparo dos Santos, som var den politiske lederen av partiet. Partiets kjernesak er å bekjempe fattigdom på Curaçao. I tillegg arbeider partiet for fullstendig uavhengighet fra Nederland.
Normalår som begynner på torsdag
Et normalår som begynner på torsdag er alle år som ikke er skuddår (dvs. år med 365 dager) som begynner torsdag 1. januar og avsluttes torsdag 31. desember. Søndagsbokstaven dets er dermed D. Det siste året av en slik type var 2015 og det neste vil være 2026 i den gregorianske kalenderen eller på samme måte 2010 og 2021 i den gamle julianske kalenderen. Dette normalåret har flest fredager på den 13.: i februar, mars og november. Skuddår som begynner på søndag deler denne egenskapen. Fra februar til mars i et slikt normalår er det den korteste perioden (fire uker) mellom to fredager på den 13..
Clide og Wiliss
Clide og Wiliss (engelsk: Clyde and Willis) er en amerikansk-britisk-kinesisk 3D animert webserie skapt av animatør Andrew Wilson til Nickelodeon.com og YouTube. Serien hadde premiere 31. januar 2017. Den ble senere kansellert 20. februar 2017 av Nickelodeons president Cyma Zarghami.
Nickelodeons nettstedet til serien ble fjernet 12. mars 2017 av toppsjefen i Nickelodeon. Serien ble gjenopplivet på YouTube og den begynte å bli kjent, særlig i Asia.
Premiss
Den animerte serien følger de to idiotiske og lunefulle vennene, Clide Harisson og Wiliss Henigg. Den animerte serien er som en parodi på 1990-tallstegneserien Ren og Stimpy. Clyde er den menneskelige versjonen av Ren og Willis er den menneskelige versjonen av Stimpy.
Figurer
Clide Harisson er en av hovedpersonene i serien. Han henger ut med sin beste venn, Wiliss Henigg. Han er en seksten år gammel videregående skole senior. Wiliss Henigg er den andre hovedpersonen i serien. Han er Clide's beste venn. Akkurat som sin venn Clide, Han er mye mer smartere enn Clide og mye mer lunefull enn han.
Film
12. mai, 2017, Skaperen av Clide og Wiliss kunngjøre at det kommer til å bli en film om serien kommer til å bli utgitt på 16. mars 2021.
Francis Sønnichsen
Francis Sønnichsen (født 31. juli 1881 i Risør, død 10. februar 1963 i Oslo) var en norsk ingeniør og forretningsmann.
Han var sønn av megler Nils Sønniksen (1836–1921) og Hanna Pande (1846–1899). Francis giftet seg i 1907 med Ragnhild Gundersen (1883–1956) og i 1957 med Esther Lucy Egeberg (1887–1962; se Egeberg (slekt fra Sjælland)).
Familien flyttet til Kristiania i 1889 og Francis tok eksamen ved Kristiania tekniske skole 1902 og jobbet fra 1905 i Tyskland hos Akkumulatorfabrik AG såvel som i Danmark før han i 1910 startet egen forretning i Kristiania som drev med elektriske installasjoner — det som i dag kalles Sønnico. De kjøpte et rørvalseverk i 1919 og ble store i landet. Sønnen Arne Sønnichsen (1914–2004) ble også elektroingeniør og med i forretningen fra 1939.
Francis var formann i Oslo Varemesse i 1924 og i Oslo Rotaryklubb i 1927 og 1928.
Asker kulturskole
Asker kulturskole er en kommunal kulturskole i Asker kommune, opprettet 1. januar 2020.
Etablering
Fra og med 2020 ble kommunene Hurum, Røyken og Asker slått sammen til nye Asker kommune, med om lag 95 000 innbyggere. Da ble også de tre kommunale kulturskolene, samt Asker dans- og ballettskole, slått sammen til en felles kulturskole for den nye kommunen.
Kulturskolen i gamle Asker kommune ble først etablert som Asker kommunale musikkskole i 1979. Fra 1990 holdt skolen til i det gamle skolebygget på Drengsrud, og fra 1996 i villaen Hasselbakken ved Asker sentrum. I 2002 flyttet skolen så videre til dagens lokaler.
Undervisningssteder
Skolen har også egne lokaler i Slemmestad, på Sætre og på Tofte. I Slemmestad holder kulturskolen til ved innbyggertorget, som har midlertidige lokaler til utbyggingen av Vaterland-området er fullført. På Sætre holder kulturskolen til i «Kulturbanken», som åpnet 3. juni 2023. På Tofte er innbyggertorget og kulturskolen foreløpig fordelt på tre ulike bygg, mens det planlegges et nytt innbyggertorg som kulturskolen vil bli en integrert del av.
Mye av skolens undervisning skjer imidlertid på 25 undervisningssteder rundt i kommunens nærområder, på kommunens øvrige innbyggertorg, og på kommunens barne- og ungdomsskoler. En av disse skolene, Risenga ungdomsskole fra 2020, er planlagt og bygget spesielt med tanke på kulturskolens behov.
Kulturskolen kan benytte salene i Asker kulturhus i Asker sentrum til sine største forestillinger, og benytter også det kommunale selskapslokalet Venskaben og kommunens kirker.
Undervisningstilbud
Asker kulturskole har et bredt tilbud innen teater, dans, musikk og visuell kunst, for barn og unge opp til 19 år. Kulturskolen tilbyr også tilrettelagt undervisning for elever med spesielle behov. Elever som begynner i et av de tolv skolekorpsene i Asker kommune får sin spilleopplæring på instrumentet i kulturskolen. Som hovedregel er kulturskolens faste lærere høyt kvalifiserte, profesjonelle pedagoger og utøvere med flere års høyere utdanning.
Andre kulturprogrammer
Kulturskolen administrerer også programmene Den kulturelle skolesekken og Den kulturelle spaserstokken i Asker kommune.
Alexander Bening
Alexander Bening (født c. 1444, død 1519 i Brugge), også Sanders Bening,var en miniatyrmaler av Gent-Brugge-skolen.
ED50
ED50 er et geodetisk datum. Navnet er en forkortelse for European Datum 1950.
Alexander Bening
Bening kom fra en familie av sør-nederlandske illuminatorer. Han giftet seg med Kathelijn van der Goes (sannsynlig en søster eller niese av maleren Hugo van der Goes). Bening hadde to sønner: Simon og Paul Bening.
ED50
Det er et horisontalt datum som definer en ellipsoide. Punktene på jordoverflaten blir først overført til ellipsoiden, og deretter blir de overført til det todimensjonale kartplanet ved hjelp av en kartprojeksjon. Datumet bruker Hayford-ellipsoiden. Den har store halvakse 6 378 388,000 m og flattrykning 1 / 297. Fundamentalpunktet er Helmertturm i Potsdam, som i 1950 lå i Øst-Tyskland.
Alexander Bening
Intet dokumentert arbeid av Alexander Bening alene er blitt bevart. I 1469 ble han medlem av Sankt Lukas-lauget. Sanders og hans familie bodde i Gent, men i  1486 ble han også medlem av St. Johannes- og St. Lukas-lauget i Brugge, der medlemmene konsentrerte seg om bokproduksjon.
ED50
I årene etter andre verdenskrig var det et stort ønske hos geodeter om å knytte sammen grunnlagsnettene i ulike europeiske land. ED50 ble brukt i de fleste land i Vest-Europa unntatt Storbritannia, Irland, Sverige og Sveits. Fundamentalpunktet ble lagt i Øst-Tyskland fordi man håpet å få med landene i Østblokken, men det var mislykket.
I Norge ble ED50 brukt i hovedkartserien Norge 1:50000 før EUREF89 overtok. På sjøkart ble ED50 brukt i perioden 1957–1992 og erstattet av WGS84.
The Circus Queen Murder
Innspillingsfakta
Filmen ble spilt inn fra 6. til 24. februar 1933.
Handling
Politi-kommissær i New York, Thatcher Colt, bestemmer seg for å ta en ferie etter seks år med kriminalitetsbekjempelse, ledsaget av hans attraktive sekretær, Miss Kelly. På toget underveis til destinasjonen ser de et sirkus "The Greater John T. Rainey Shows" på vei til samme sted. Tre ansatte ved sirkuset er i ett forhold med hverandre: Josie La Tour, hennes ektemann Flandrin (som Josie har til hensikt å skille seg fra) og hennes kjæreste The Great Sebastian, som alle tre er trapesutøvere.
Jim Dugan, sirkusets presseagent, kjenner igjen sin gamle venn Colt i det sirkuset paraderer gjennom byen. Sirkus-eieren Rainey forteller at noen er ute etter å ødelegge showet hans. De viktigste utøverne har mottatt et anonymt notat som ber dem om å ikke opptre dagen etter - fredag ​​den 13. ellers vil de dø. Colt mistenker imidlertid at det hele er et reklamestunt fra Dugan. Rainey informerer også Colt om at La Tour, stjerne-attraksjonen, eier halve sirkuset. Når de går for å finne Flandrin, men finner en lapp som sier at han er "den første til å gå" samt et kule-hull og blod. Imidlertid finner de ingen kropp, noe som vekker Colts mistanker. Dagen etter rapporterer Kelly at blodet ikke er menneskelig.
Fakta om filmen
The Circus Queen Murder var den andre og siste filmen i en opprinnelig planlagt trilogi med «Thatcher Colt»-mysterier produsert av Columbia Pictures. Den første var The Night Club Lady (1932).
Rolleliste
(Kun krediterte)
Ringerike Montessoriskole
Ringerike Montessoriskole er en montessoriskole på Ask i Ringerike kommune.
Skolen ligger ved Askveien, med adresse Aklangveien. Skolen har inntil 122 elever, på barne- og ungdomstrinnet. Skolen holder til i lokalene til den nedlagte Stranden skole.
Referanser
<References />
Karl Andersen (fagforeningsmann)
Karl Joacim Andersen (født 9. april 1846 i Sandsvær, død 28. august 1929) var en norsk faglig tillitsmann og en pioner innen fagbevegelsen. Han var første formann i Norsk Lokomotivmannsforbund. Der hadde han formannsvervet fra 1893 til 1901.
Som ung begynte han å arbeide ved Akers mekaniske verksted i Kristiania, der han jobbet fra 1861 til 1866. Deretter var han et par år ved Nylands verksted før han begynte ved Kongsberg våpenfabrikk.
I mars 1873 begynte Andersen som fyrbøter ved Randsfjordbanen og ble i september samme året forfremmet til lokomotivfører. Med unntak av et par år i Drammen og et års tid som lokomotivmester i Kristiansand tjenestegjorde han i Kongsberg. Der holdt han fram til han gikk av med pensjon i 1913.
I 1893 sto Andersen som initiativtaker og skrev innbydelsen til stiftelsen av Vestbanernes Locomotivpersonales Fagforening. Dette var landets første fagforening for lokomotivpersonale, og Andersen ble ved opprettelsen 18. september 1893 valgt som første formann.
Han sto også bak initiativet da Norsk Lokomotivmannsforbund ble opprettet 22. oktober samme året, under navnet Norges Lands Locomotivpersonales Forening.
Etter Andersens død reiste forbundet et minnesmerke over ham på Kongsberg kirkegård.
Sólbjørg Jakobsen
Sólbjørg Jakobsen (født 1991) er en færøysk-dansk politiker, bosatt i Vestbjerg. Hun ble valgt til medlem av Folketinget fra Nordjyllands storkrets i 2022. Hun representerer Liberal Alliance.
Hun ble født i Tórshavn og vokste opp i Runavík på Eysturoy. Hun flyttet til Danmark etter handelsskolen og studerte jus ved Aalborg Universitet. Hun har arbeidet i den offentlige forvaltningen.
Tarsoctenus
Tarsoctenus er en slekt av sommerfugler som hører til familien smygere (Hesperiidae).
Sólbjørg Jakobsen
Jakobsen var medlem av Venstre før hun meldte seg inn i Liberal Alliance. Ved kommunevalget i 2021 ble hun valgt inn i Aalborg kommunestyre. Ved folketingsvalget i 2022 ble hun valgt inn i Folketinget.
Tarsoctenus
Utseende
Middelsstore (vingespenn ca. 45-50 millimeter), kraftige, kontrastrikt fargede smygere. Vingene er svarte med halvt gjennomsiktige, hvite flekker. Særlig på bakvingen kan det være metallisk skimrende, lyst grønnlige felter, og kroppen og vingenes indre del kan være mer eller mindre rustrød, eller også lyst blå- eller grønnskimrende.
Utbredelse
Artene er utbredt i Mellom- og Sør-Amerika, fra Panama i nord til Bolivia i sør.
Statistikk for Eliteserien 2020
Denne siden viser utvalgt statistikk for Eliteserien 2020.
Merknader
<references group="Merknad" />
Molnar Rocks
Molnar Rocks er en holme som ligger 7 km vest for midten av Lavoisier Island i Biscoe Islands. Den ble kartlagt etter flyfoto tatt av Falkland Islands and Dependencies Aerial Survey Expedition (FIDASE) (1956–57) og navnsatt av UK Antarctic Place-Names Committee (UK-APC) etter George W. Molnar, en amerikansk fysiolog som har spesialisert seg på hvordan kroppen reagerer på kulde.
Sandroidae
Sandroidae er en av de 4 familiene i overfamilien Crangonyctoidea som inngår i infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Gruppens taksonomi
En moderne oppdatering av systematikken gis nedenfor i lys av 2013-revisjonen av storkrepsenes taksonomi, med basis i WoRMS-databasen.
Skeiv Uke i Finnmark
Skeiv Uke i Finnmark er samlingsnavnet for Finnmarks største tilbakevendende LHBT-arrangement, med tilbud til alle fylkets 19 kommuner. Tiltaket er finansiert av private sponsorer, Bufdir, vertskommunen, Skeiv Ungdom Finnmark og LLH Finnmark. Hovedansvarlig og initiativtaker er Gunhild S. Johansen.
Olav L. Hannisdal
Olav L. Hannisdal (født 20. februar 1920 på Lindås i Hordaland) er en norsk forfatter, tidligere redaktør, lærer, rektor og lokalpolitiker (KrF). Han var en av grunnleggerne av avisen Strilen og redaktør i avisen fra 1961 til 1977.
I tillegg til arbeidet som lærer og rektor i Lindås var Hannisdal redaktør for Strilen fra 1961 til 1977. Han har sittet i kommunestyret og på fylkestinget for Kristeleg Folkeparti og vært aktiv i Lindås og Nordhordland indremisjon, Motorførernes Avholdsforbund, Lindås avholdslag og Lindås mållag.
Eksterne lenker
`
Canadian Modern Language Review
The Canadian Modern Language Review (fransk: La Revue canadienne des langues vivantes, ) er et kanadisk kvartalsskrift som publiserer artikler om sprogtilegnelse og -læring. Artikler blir publisert både på fransk og engelsk. Tidsskriftet er tilgjengelig via Project MUSE, en nettbasert database for fagfellevurderte tidsskrifter. Redaktørene for tidsskriftet er Laura Collins og Danièle Moore, som begge har studert annetsprogopplæring.
Cape Harcourt
Cape Harcourt er et nes på østsidenav Harcourt Island på nordkysten av Sør-Georgia, og danner nordsiden av innløpet til Royal Bay. Navnet går tilbake til minst 1920.
9. etappe av Tour de France 2016
9. etappe av Tour de France 2016 var en 184,5 km lang fellesstartetappe som gikk av stabelen 10. juli 2016. Etappen startet i Vielha og endte i Ordino-Arcalís. Tom Dumoulin (Team Giant-Alpecin) vant etappen foran Rui Costa (Lampre-Merida) og Rafał Majka (Tinkoff). Chris Froome (Team Sky), Mark Cavendish (Team Dimension Data) og Adam Yates (Orica-BikeExchange) beholdt henholdsvis den gule, den grønne og den hvite trøyen.
Dolly gjør karriere
Dolly gjør karriere (original tysk tittel: Dolly macht Karriere) er en tysk komedie fra 1930, regissert av Anatol Litwak.
Handling
Dolly Klaren livnærer seg selv ved å arbeide i en hattebutikk. Men hun drømmer egentlig om å bli en berømt artist og skuespiller på teater. Hun er nær venn med den like talentfulle og mislykkede musikeren Fred, som bare ler av Dolly når hun forteller ham om teater-planene hennes. I mellomtiden sliter den lokale teater-sjefen Silbermann med å finne en passende kandidat til hovedrollen til ett nytt teaterstykke, etter at den forrige stjernen sviktet ham.
Silbermann anerkjenner talentet i Dolly, og går med på å gi henne rollen i hans nyeste stykke. For å gjøre den unge og uerfarne kvinnen litt mer interessant for publikum, starter Silbermann også rykter om at Dolly var elskerinnen til den adelige hertugen Eberhard von Schwarzenburg.
Gájsásj
Gájsásj er et fjell på grensa mellom Jokkmokk og Arjeplog kommuner i svensk Lappland, nordøst for innsjøen Tjieggelvas. Den høyeste toppen er Gájsásjtjårro (1046 moh.) på Arjeplogs side av grensa.
Armenias offentlige TV-selskap
Armenias offentlige tv-selskap (armensk: Հայաստանի հանրային հեռուստաընկերություն, Hayastani Hanrayin herrustaynkerut’yun; ARMTV eller AMPTV) er Armenias offentlige tv-selskap og driver tv-kanalen Armenia 1 som begynte sine sendinger i 1956. Selskapets engelske navn er Public Television of Armenia.
Robert R. Redfield
Robert Ray Redfield jr. (født 10. juli 1951) er en amerikansk virolog. Han er direktør for Centers for Disease Control and Prevention og administrator av Agency for Toxic Substances and Disease Registry siden marsh 2018.
Armenias offentlige TV-selskap
Historie
Fjernsynet, som da het Nasjonal TV, hadde sin første sending 29. november 1956. I begynnelsen sendte kanalen fire dager i uken, rundt to timer hver dag. Det første barneprogrammet ble sendt allerede 17. februar 1957, mens nyhetsprogrammet Sjabatva Norutiunner (Ukentlige nyheter) startet 6. august samme år. Programmet startet med jevnlige sendinger i februar 1958 og skiftet navn til Norutiunner (Nyheter).
Frem til 1970-årene sendte tv-kanalen bare i Jerevan-området, men utover i 1970-årene ble utsendingene utvidet til flere andre byer som Kapan, Sisian og Amasia. Disse byene hadde imidlertid tilgang til Moskva TV. I 1973 ble en andre armensk tv-kanal, Kanal 11, startet. Fargesendinger startet samtidig, og i 1977 var halvparten av de to kanalenes sendinger i farger. Samme år var det rundt 500,000 tv-apparater i Armenia.
Etter sovjet-tiden
I 1999 startet armensk tv å kringkaste via satellitt, og i 2000 ble fjernsynet omstrukturert og omdøpt til Det offentlige TV-selskapet. Landets daværende lovgivning påla Armenia 1 å sende alle utenlandske filmer og serier dubbet til armensk. Først i 2005 ble språkkravet hevet.
Samme året ble kanalen medlem av Den europeiske kringkastingsunion, og Armenia debuterte i Eurovision Song Contest året etter. I 2015 anskaffet kanalen en mobil HD-stasjon med ti HD-kameraer og en satellittsender, stasjonen kom på plass takket være midler fra Kina. 13. september 2016 gikk kanalen over til HD-sendinger.
Frankrike under Kortbane-EM i svømming 2013
Frankrike deltok under Kortbane-EM i svømming 2013 i Herning i Danmark fra 12. til 15. desember 2015 med 44 deltakere som tok 6 medaljer.
TV-året 1961
TV-året 1961 er en oversikt over hendelser, program og fødte og avdøde TV-personligheter i året 1961.
Siniger Nunatak
Siniger Nunatak er en klipperik ås med en høyde opp mot over 500 moh i den øvre delen av Russell East-breen på Trinityhalvøya i Graham Land i Antarktis.
Nunataken er kalt opp etter bebyggelsen Siniger i Sør-Bulgaria.
Siniger Nunatak ligger 2,97 km nordøst for Morava Peak i Trakiya Heights, 4,5 km øst for Mount Canicula, 3,5 km sør for Gigen Peak i Erul Heights og 6,54 km vest-sørvest for Panhard Nunatak.
Fredrik Steffens
Han var sønn av Henrich Steffens, stadsfysikus i Kristiania og overlege ved Rikshospitalet, og Helene Martine Marie, født Krog. Morfaren var den kongetro førstestatsråden og obersten Nicolay Johan Krog. Stadsfysikus Steffens hadde blitt oppdratt hos sin farbror i Tyskland, professor Henrik Steffens.